wickkiey/tamil-wikipedia-chunked huggingface dataset:
# தடுக்கப்பட்ட நகர்

## வரலாறு

மங்கோலிய யுவான் வம்சத்தின் ஆட்சியின் போது இம்பீரியல் நகரத்தில் இந்த அரண்மனை அமைக்கப்பட்டது. பின்பு மிங் வம்சம் ஆட்சிக்கு வந்தபோது பேரரசர் ஹோங்வு பெய்ஜிங்கில் இருந்து தலைநகரை நான்ஜிங்கிற்கு மாற்றினார். இவருக்குப் பின் இவரது மகன் ச்சூ டி பேரரசரான பிறகு மீண்டும் பெய்ஜிங்கைத் தலைநகரமாகக் கொண்டார். தடை செய்யப்பட்ட இதன் கட்டுமானப்பணி 1406-ல் மீண்டும் யாங் லீ என்ற மிங் பேரரசினால் தொடங்கப்பட்ட இதன் கட்டுமானப்பணி 1420ம் ஆண்டில் ஆண்டில் முடிவுற்றது. 15 ஆண்டுகள் நீடித்த இதன் கட்டுமானப்பணியில், ஒரு மில்லியன் தொழிலாளர்கள் ஈடுபடுத்தப்பட்டனர். தென்மேற்குச் சீனாவின் காடுகளில் காணப்படும் பின்யின் (சீன: 楠木; பின்யின்: nánmù)எனப்படும் விலைமதிப்பற்ற மரங்கள் பயன்படுத்தப்படது. பெய்ஜிங் அருகில் உள்ள கற்சுரங்கங்களில் இருந்து பளிங்கு கற்கள் கொண்டு வரப்பட்டன. முக்கிய அறைகளின் தரைதளங்கள் "தங்க செங்கற்கள்" ("golden bricks":Chinese: 金砖; pinyin: jīnzhuān)கொண்டு அமைக்கப்பட்டன. சிறப்பாக சுசுஹோ பகுதியில் இருந்து செங்கற்கள் வரவழைக்கப்பட்டுப் பயன்படுத்தப்பட்டன.  
1420 இலிருந்து 1644 வரை மிங் வம்சத்தின் ஆசனமாக இருந்தது. 1644 ஏப்ரலில் லீ சிசேங் என்பவரின் தலைமையிலான கலகப்படை இதனை கைப்பற்றியது. அவர் தன்னை சுன் வம்ச பேரரசராக அறிவித்துக்கொண்டார். இந்நிகழ்வில் தடுக்கப்பட்ட நகரின் பகுதிகள் தீக்கிரையாகின. ஆனால், மிங் வம்ச தளபதியான வூ சங்குய் அணி மற்றும் மான்சு பகுதி அணியின் கூட்டுப்படைகள் அவரை தோற்கடித்ததது. பின் அரண்மனையில் சீனம், மான்சு ஆகிய இரு மொழிகளும் அறிவிப்புப் பலகைகளில் பயன்படலாயின.  
மிங் வம்சத்தில் காலத்தில் கட்டப்பட்ட இந்த அரண்மனையானது சிங் வம்சம் இறுதி வரையில் சீன ஏகாதிபத்திய அரசின் அரண்மனையாக இருந்து வந்தது. முதலில் பேரரசரும் அரச குடும்பத்தினரும் வாழும் இடமாக இருந்தது. பின்பு சிங் வமிச காலத்தில் அரசு விவகாரஙகளைக் கவனிக்கும் அரச மாளிகையாகவும் மாறியது. கிட்டத்தட்ட 500 ஆண்டுகளக, 24 சீனப் பேரரசர்கள் மற்றும் அவர்களின் குடும்பங்கள் இங்கு அடுத்தடுத்து வாழ்ந்து வந்துள்ளனர்.  
1860 இல் இரண்டாம் அபினிப் போரில் ஆங்கிலோ-பிரஞ்சு படையினர் தடுக்கப்பட்ட நகரிரைக் கைப்பற்றினர். 1900 இல் குத்துச்சண்டை வீரர்கள் கலகத்தின்போது பேரரசி டோவகர் சிக்சி தடுக்கப்பட்ட நகரிரைவிட்டு வெளியேறினார். சீனாவின் அரசியல் மையமாக 24 பேரரசர்களின்-14 மிங் வம்சம், 10 க்யிங் வம்சம்-காலத்திற்கு விளங்கிய தடுக்கப்பட்ட நகர், 1912 ஆம் ஆண்டு சீனா குடியரசானப்பின் தன் சிறப்பை இழந்தது. பூயி, அதன் கடைசி பேரரசர் ஆவார்.  
ஏராளமான புதையல்களையும், இரகசியங்களையும் தன்னகத்தே கொண்டுள்ள இந்நகரம் 1924ம் ஆண்டு வரை சீன பேரரசர்களின் கட்டுப்பாட்டிலேயே இருந்தது. சீனக் குடியரசின் கீழ் வந்தபிறகே இது மக்கள் பார்வைக்குத் திறக்கப்பட்டது. இன்று உலகின் மிக முக்கியமான சுற்றுலாத்தலமாக விளங்குகிறது. 1987ம் ஆண்டு ஐக்கிய நாடுகள் கல்வி, அறிவியல், பண்பாட்டு நிறுவனத்தால் உலக மரபுச்சின்னமாக அறிவிக்கப்பட்டது.
# தடுக்கப்பட்ட நகர்

## அமைப்பு

சீனாவின் பண்டைகால அரசு மாளிகை கட்டிடங்கள் பொதுவாக நடு கோட்டின் இரு பக்கங்களும் ஒரே மாதிரி அமைவு என்ற முறையில் கட்டப்பட்டன. நடு பகுதியிலுள்ள கட்டிடங்கள் மிக கம்பீரமானதாகவும் ஒளியமைப்புடையதாகவும் இருக்கின்றன. இரு பக்கங்களிலுள்ள கட்டிடங்கள் ஒப்பீட்டளவில் சிறிதாகவும் எளிமையாகவும் கட்டப்பட்டன. 7,20,000 ஆயிரம் சதுர மீட்டர் ((7,800,000 sq ft)பரப்பில் கட்டப்பட்டுள்ள பெய்ஜிங் அரண்மையில் 980 கட்டடங்கள், 9 ஆயிரத்துக்கும் அதிகமான அறைகள் உள்ளன. அரண்மனையைச் சுற்றிலும், பல மீட்டர் உயரமான சிவப்பு நிறச் சுவர் எழுப்பப்பட்டுள்ளது. சுவரின் நீளம் 3400 மீட்டராகும்.  
மன்னர் மற்றும் அவரது குடும்பங்களுக்கான அரண்மனைகள், அரசவைகள், நிருவாக அலுவலகங்கள், நீதிமன்றங்கள்,மருத்துவமனைகள், இராணுவக் கிடங்குகள், சேமிப்பு கிடங்குகள், கருவூலம் மற்றும் வழிபாட்டு தலங்கள் ஆகிய அனைத்தையும் ஒருங்கே கொண்டு கட்டப்பட்டுள்ளது. மேலும் எதிரிகள் நுழையாதவாறு இவற்றைச் சுற்றி பத்து மீட்டர் உயரத்துக்கு மதில் சுவர்களும், ஆறு மீட்டர் ஆழமுள்ள அகழியும் கட்டப்பட்டுள்ளன.
# தடுக்கப்பட்ட நகர்

## அமைப்பு

### மதில்கள் மற்றும் நுழைவுவாயில்கள்

தடுக்கப்பட்ட நகர் 7.9 மீட்டர் (26 அடி) உயர நகர மதிலும், 6 மீட்டர் (20 அடி) ஆழ 52 மீட்டர் (171 அடி) அகல அகழியும் கொண்டுள்ளது.
மதிலுக்கு ஒன்றாக 4 நுழைவுவாயில்கள். தெற்கு நுழைவுவாயில் முக்கிய நுழைவுவாயில் ஆகும்.
# தடுக்கப்பட்ட நகர்

## மண்டபங்கள்

மாளிகையின் மண்டபம், பேரரசர் அரசு விவகாரங்களை கையாளும் இடமாகும். சீன அரசு மாளிகைகள் அளவில் மிக பெரியவை, உச்சிப் பகுதி முழுவதும் பொன் நிற ஓடுகளால் அலங்கரிக்கப்பட்டுள்ளன. கவனமாக தீட்டப்பட்ட பல வண்ண ஓவியங்கள், நுணுக்கமாகச் செதுக்கப்பட்ட சிற்பங்கள், வெண் பளிங்குக்கற்களால் ஆன தரை, தடுப்பு சுவர், தூண்கள், புறப்பகுதிகளிலுள்ள சிறுசிறு கட்டிடங்கள் ஆகியவை கண்ணுக்கு ஒரு விருந்தாக விளங்குகின்றன.
# தடுக்கப்பட்ட நகர்

## மண்டபங்கள்

### முன் பகுதி

அரண்மனை இரண்டு பகுதிகளாகப் பிரிக்கப்பட்டுள்ளது. இப்பகுதியில், தைஹொ மண்டபம், சுங்ஹொ மண்டபம், மற்றும் பௌஹொ மண்டபம் ஆகியன காணப்படுகின்றன. இந்த கட்டிடங்கள் அனைத்தும் வெண் பளிங்குக்கற்களால் 8 மீட்டர் உயரமுடைய அடித்தளத்தின் மேல் கட்டப்பட்டுள்ளன.
# தடுக்கப்பட்ட நகர்

## மண்டபங்கள்

### பிற்பகுதி

அரண்மனையின் பிற்பகுதியில், பேரரசர், பேரரசிகள், பேரரசரின் காமக்கிழதியர்கள் வாழும் இடங்கள் உள்ளன. இதனை அந்தப்புரம் எனலாம். இந்த பகுதியில், சியன்சிங் மாளிகை, குன்நிங் மாளிகை, யுஹுவா பூங்கா ஆகியவை இடம்பெறுகின்றன. கட்டிடங்களில், பூங்கா, நூலகம், ஓய்வகம், முதலியவையும் அடங்கும். அவை ஒவ்வொன்றுக்கும் தனித்தனியாக முற்றங்கள் உள்ளன.
# தடுக்கப்பட்ட நகர்

## மண்டபங்கள்

### சுற்றுப்புறம்

தடுக்கப்பட்ட நகர் மூன்று பக்கம் பூங்காக்களைக் கொண்டுள்ளது. வடக்கில் செயற்கை மலை கொண்ட சிங்ஸான் பூங்கா உள்ளது. வடமேற்கில் பெய்ஹை பூங்கா உள்ளது. மேற்கில் சோங்னான்ஹை பூங்கா உள்ளது. தெற்கில் அரச குடும்ப மூதாதையர் கோயில் மற்றும் அரச கோயில் உள்ளன. இதற்கடுத்து தியானன்மென் சதுக்கம் உள்ளது.
# விக்கிப்பீடியா:Statistics/weekly/22-Nov-2015
# மோகானி

**மோகானி** *(Mohani)* (தேவநாகரி: मोहनि) என்பது நேவார்கள் என்று அழைக்கப்படும் நேபாள மக்களால் கொண்டாடப்படும் மிகமுக்கியமான பண்டிகையாகும். இப்பண்டிகை நாளில் பல்வேறு மதச் செயல்பாடுகள், ஆன்மீகப் பயணங்கள், குடும்பத்தினர் கூடுதல் மற்றும் வெளிப்புற கொண்டாட்டங்கள் என நிகழ்வுகள் பல நாட்களுக்கு நீடிக்கும். நாக்டையா என்ற சிறப்பு இரவு உணவிற்காக உறவினர்கள் சில வாரங்களுக்குப் பின்னரும் அழைக்கப்படுவர். நேபாள நாட்டின் மிகப்பெரிய பண்டிகையாகக் கொண்டாடப்படும் தாசைன் பண்டிகைக்கு நிகராக மோகானியும் கொண்டாடப்படுகிறது. இவ்விரு பண்டிகைகளுக்கும் இடையே ஒற்றுமைகளும் வேற்றுமைகளும் நிறைந்து காணப்படுகின்றன.  
இந்துக்களின் தெய்வமான அன்னை துர்காதேவி, சாமுண்டீசுவரி தேவி தீயசக்தியான அரக்கன் மகிசாசூரனை வதம் செய்ததைக் கொண்டாடுவதே மோகானி பண்டிகை என விவரிக்கப்படுகிறது. இந்தியப் பேரரசர் அசோகர் கலிங்கப் போருக்குப் பின் ஆயுதங்களைத் துறந்து பௌத்தமதத்தைத் தழுவியதைக் கொண்டாடும் நிகழ்வாகவும் மோகானி கருதப்படுகிறது. சந்திர நாட்காட்டியின் அடிப்படையில் மோகானிப் பண்டிகை கொண்டாடப்படுவதால் ஒவ்வோர் ஆண்டும் இப்பண்டிகை கொண்டாடப்படும் நாளில் மாற்றம் ஏற்படுகிறது. பிரதான கொண்டாட்டங்கள் நேபாள சகாப்தத்தின் 12 ஆவது மாதமான கௌலா மாதத்தின் 8 ஆவது நாள் தொடங்கி 11 ஆம் நாள் வரை நடைபெறுகின்றன.
# மோகானி

## குடும்ப நிகழ்வுகள்

மோ கானியின் பதினைந்து நாட்களின் முதல்நாள் பார்லி விதைகள் நடவுடன் தொடங்குகிறது. மட்கலன்கள் மற்றும் சிறிய கிண்ணங்களில் மணல் நிரப்பி அதில் பார்லி விதைகளை நடவு செய்யப்படுகின்றன. இந்நடவு ஒவ்வொருவரின் வீட்டுப் பூசை அறை மற்றும் அவர்களைப் பாதுகாக்கும் தெய்வம் வைக்கப்பட்டுள்ள அறையில் செய்யப்படுகிறது.  
ஒரு வாரம் கழித்து பதினைந்து நாட்களின் எட்டாவது நாளில் குச்சிபோய் என்று அழைக்கப்படும் ஒரு குடும்ப விருந்து நடைபெறுகிறது. குடும்ப உறுப்பினர்கள் ஒரே வரிசையில் உட்கார்ந்து விருந்து சாப்பிடுகின்றனர். மூத்தவருக்கு முதலிடமும் இளையவருக்கு கடைசி இட மரியாதையும் விருந்தில் வழங்கப்படுகிறது.  
அடுத்தநாள், சந்திர நாட்காட்டியின் பதினைந்து நாட்களின் ஒன்பதாவது நாள் சியாக்வா தியாக்வா என்ப்படும் நவமி நாளில் அவர்களுடைய பாதுகாவல் தெய்வத்திற்கு பூசை அறையில் புனித சடங்குகள் செய்யப்படுகின்றன.வர்த்தகக் கருவிகளை வணங்குதல், வாகனங்களை வணங்குதல் தறி மற்றும் தொழில் செய்ய உதவும் கருவிகள் வழிபாடு போன்ற மரியாதைகளையும் மக்கள் அன்றைய தினத்தில் கடைபிடிக்கிறார்கள். காத்மாண்டு தர்பார் சதுக்கத்தில் உள்ள தேல்சு கோயில் இந்நாளில் பொதுமக்களுக்காகத் திறந்து வைக்கப்படுகிறது. பொதுமக்கள் கோவிலுக்கு வருகை தந்து தங்களது வழிபாட்டை செய்கிறார்கள். நேபாளத்தின் பழைய அரசன் மல்லாவுக்கும் இத்தெயவம் பாதுகாப்புத் தெயவமாகும். மற்றொரு சிறப்பான விருந்துடன் அன்றைய தினம் இனிதே முடிகிறது.  
அடுத்தநாள் தசமி எனப்படும் பத்தாவது நாளாகும். பதினைந்து நாட்களின் பத்தாவது நாளில் குடும்ப உறுப்பினர்கள் புனித அறைக்குச் சென்று பாதுகாக்கும் தெய்வத்தினை வணங்குகிறார்கள். முதல்நாள் நடவு செய்த பார்லி விதைகள் தளிகளாக முளைத்திருப்பதை பரிசாகப் பெறுகிறார்கள், சிவந்த குங்குமத்தை நெற்றியில் இட்டு தெய்வத்திடம் ஆசிர்வாதம் பெறுகிறார்கள்.  
சாம்பல் பூசனியை அரக்கன் போல வண்ணம் தீட்டி தீமையை அழிப்பது போல வெட்டிக் கொண்டாடுவதும் ஒரு முக்கியமான நிகழ்வாகும். சில பகுதிகளில் ஆய்தங்களை ஏந்தி ஊர்வலம் போகின்ற பாயா நிகழ்வும் நடைபெறுகின்றன. அன்றைய தினமும் ஒரு சிறப்பான விருந்தோடு முடிவடைகிறது.
# மோகானி

## சமுதாய நிகழ்வுகள்

நகரின் தெற்கு பகுதியில் அமைந்திருக்கும் பச்சாலி பைரவ் தெய்வத்தின் சன்னதிக்கு பச்சாலி பைரவ் யாத்திரை காத்மாண்டுவில் நடைபெறுகிறது. இவ்வூர்வலம் பதினைந்தாவது நாளிம் ஐந்தாம் நாளில் நடைபெறுகிறது
மோகானி கொண்டாட்டத்தின் ஒரு பகுதியாக சிகாலி யாத்திரையும் நடைபெறுகிறது. இந்த யாத்திரையில் புனித முகமுடி அணிந்த நடன ஊர்வலம் நடைபெறுகிறது. ஏழாவது நாளில் காதமாண்டு நகரின் தெற்குப் பகுதியில் உள்ள கோகனா கிராமத்தில் நடக்கிறது.இவ்விழாவில் நடன நிகழ்ச்சிகள் , மத வழிபாடுகளூடன் ஐந்து நாட்களுக்குத் தொடர்கிறது  
பக்தபூரில் நவ துர்கையின் புனித முகமுடி நடனம் நடைபெறுகிறது. நவதுர்கை என்பது நகரைப் புற சக்திகளிடம் இருந்து நகரைக் காப்பதாக நம்பப்படும் ஒன்பது தேவதைகள் என்று பொருளாகும். நகரத்தைச் சுற்றளவு முழுவதும் இத்தெய்வங்களால் காக்கப்படுகிறது என்பது நம்பிக்கையாகும்
.
# குண்டே

, குண்டே ஆகிய இரண்டு ஊர்களுக்கும் மேலே உயரமாக கும்பிலா மலை எழுச்சியுடன் காட்சி தருகின்றது. பின்புலத்தில் எவரெசுட்டு மலையும் இலோட்ஃசே முகடும், அமா தபலாம் மலையும் தெரிகின்றது.]]
**குண்டே** என்னும் ஊர், நேபாளத்தின் வடகிழக்கே உள்ள கும்புப்பகுதியில் சாகரமாதா நாட்டுப்புரவகத்திற்கு உள்ளடங்கிய பகுதியில் உள்ளது. செர்ப்பா மக்கள் தங்கள் புனித மலையாகக் கருதும் *குமுஞ்சுங்கு கும்பி யுல்-லா* (Khumjung Khumbi Yul Lha) மலையின் அடிவாரத்தில் குமுஞ்சுங்கு ஊருக்கு அருகே இவ்வூர் அமைந்துள்ளது. குமுஞ்சுங்கு பள்ளத்தாக்கு கடல்மட்டத்திலிருந்து 3800 மீ முதல் 4000 மீ வரையில் உள்ள உயரத்தில் அமைந்துள்ளது. குண்டே ஊரானது குமுங்கு ஊரைவிட சற்று உயரத்தில் பள்ளத்தாக்கின் மேற்குப்பகுதியில் அமைந்துள்ளது. எடுமண்டு இல்லரி 1966 இல் நிறுவிய குண்டே மருத்துவமனை இங்குள்ளது. குண்டே ஊர் எவரெசுட்டு மலையில் இருந்து 25 கி.மீ தொலைவில் நேபாள-சீன நாடுகளின் எல்லைக்கு அருகே அமைந்துள்ளது.
# குமுஞ்சுங்கு

**குமுஞ்சுங்கு** (Khumjung; நேபாளி: खुम्जुंग) நேபாளத்தில் வடகிழக்கே உள்ள கும்புப்பகுதியில் சோலுகும்பு மாவட்டத்தில் அமைந்துள்ள ஓர் ஊர். இது சாகர்மாதா நாட்டுப் புரவகத்தின் உள்ளே அமைந்துள்ளது. இவ்வூர் யுனெசுக்கோவின் உலகப் பாரம்பரியக் களமாக அறிவிக்கப்பட்ட ஓரூர். கும்பிலா மலையின் பள்ளத்தாக்கில் கடல்மட்டத்தில் இருந்து 3,970 மீ உயரத்தில் இவ்வூர் அமைந்துள்ளது.  
குமுஞ்சுங்கு ஊரில் உள்ள ஒரு துறவியர் மடத்தில் இயேட்டி என்னும் வியப்புறும் மாந்தனைப்போன்ற, ஆனால் மிக உயரமான ஓர் உயிரினத்தின் முடியுடன் உடைய மண்டை யோடு எனக்கருதப்படும் ஒன்றை வைத்திருக்கின்றார்கள். ஆனால் அப்படியான ஓர் உயிரினம் இருப்பதையோ இருந்ததையோ யாரும் தற்கால முறைப்படி நிறுவவில்லை. இந்த ஊரில் தற்கால தொலைதொடர்பு வசதிகளும் கம்பியில்லா தொலைபேசி, இணைய வசதிகளும், நிலவழி தொலைபேசி வசதிகளும் கொண்டுள்ளது.  
நேபாள ஊராட்சி அமைப்புக் குழுவின் குமுஞ்சுங்கு ஊராட்சிக் குழுவின் தலைமையகம் இங்குதான் உள்ளது. இந்த ஊராட்சி அமைப்பின் கீழ் குண்டே, குமுஞ்சுங்கு, தெங்குபுச்சே, பங்குபுச்சே, பெரிச்சே, தோலே, சார்ச்சுங்கு, மாச்செர்மோ, இலபோச்சே, திங்குபுச்சே, கோக்கியோ ஆகியன அடங்கும். 1991 ஆம் ஆண்டின் மக்கள் கணக்கெடுப்பின்படி 433 வீடுகளில் 1809 பேர் இவ்வூரில் வாழ்கின்றனர்  
எடுமண்டு இல்லரி அவர்கள் 1961 இல் நிறுவிய இமாலய வைப்பகம் கட்டிய குமுஞ்சுங்குப் பள்ளி இங்குள்ளது. முதலில் இரண்டே வகுப்பறையுடன் கட்டப்பட்ட இப்பள்ளியில் இப்பொழுது மழலையர் பள்ளி, தொடக்கப்பள்ளி, மேனிலைப்பள்ளி ஆகியவை உள்ளன. 350 மாணவர்கள் படிக்கின்றார்கள்.
# குமுஞ்சுங்கு

## வெளியிணைப்புகள்

- UN map of the municipalities of Solukhumbu District
# பத்ம பூசண் விருது பெற்றவர் பட்டியல் (1954–1959)

- இந்தியாவின் உயரிய விருதுகளில் பத்மபூசண் விருதும் ஒன்று. அதைப்பெற்றவர்களின் பெயர் பட்டியல் இங்கு ஆண்டுவாரியாகத் தரப்படுகின்றன.
# பத்ம பூசண் விருது பெற்றவர் பட்டியல் (1954–1959)

## 1954

**பத்ம பூசண் விருது பெற்றவர் பட்டியல் (1954–1959)**  
| ஓமி பாபா | அறிவியல் & பொறியியல் | மகாராஷ்டிரா |  |
| --- | --- | --- | --- |
| Mahadeva Iyer Ganapati | குடியியல் பணிகள் | ஒடிசா |  |
| மைதிலி சரண் குப்த் | இலக்கியம் & கல்வி | உத்தரப் பிரதேசம் |  |
| ஆர். ஆர். ஹண்டா | குடியியல் பணிகள் | பஞ்சாப் |  |
| Ajudhia Nath Khosla | அறிவியல் & பொறியியல் | தில்லி |  |
| Moulana Hussain Ahmed Madni | இலக்கியம் & கல்வி | பஞ்சாப் |  |
| வி. எல். மேத்தா | பொது விவகார | குஜராத் |  |
| ஏ. இலட்சுமணசுவாமி முதலியார் | இலக்கியம் & கல்வி | தமிழ்நாடு |  |
| வி. நரஹரி ராவ் | குடியியல் பணிகள் | கர்நாடகம் |  |
| ஜாமினி ராய் | கலை | மேற்கு வங்காளம் |  |
| சத்யநாராயண சாஸ்திரி | மருத்துவம் | உத்தரப் பிரதேசம் |  |
| கோடாந்திர சுபையா திம்மையா | குடியியல் பணிகள் | கர்நாடகம் | } |
# பத்ம பூசண் விருது பெற்றவர் பட்டியல் (1954–1959)

## 1955

**பத்ம பூசண் விருது பெற்றவர் பட்டியல் (1954–1959)**  
| Punjab |
| --- |
# பத்ம பூசண் விருது பெற்ற தமிழர் பட்டியல்

இந்தியாவின், உயரிய விருதுகளில் பத்மபூசண் விருதும் ஒன்று. அதைப்பெற்ற தமிழர்களின் பெயர் பட்டியல் இங்கு தரப்பட்டுள்ளது.
# பத்ம பூசண் விருது பெற்ற தமிழர் பட்டியல்

## தமிழ் விருதுனர் அட்டவணை

**<big>பத்மபூசண் விருது பெற்ற தமிழர் பட்டியல் </big>**  
| 1) அரியக்குடி இராமானுஜ ஐயங்கார் | கர்நாடக இசை | 1958 |
| --- | --- | --- |
| 3) ஆ. ப. ஜெ. அப்துல் கலாம் | அறிவியல் | 1981 |
| 5) உமையாள்புரம் கே. சிவராமன் | கர்நாடக இசை | - |
| 7) எம். எஸ். கோபாலகிருஷ்ணன் | - | - |
| 9) எஸ். ஆர். ஸ்ரீனிவாச வரதன் | - | - |
| 11) கமல்ஹாசன் | கலை | - |
| 13) சரோஜினி வரதப்பன் | சமூக சேவை | - |
| 15) சுப்பிரமணியம் சீனிவாசன் | - | - |
| 17) ஜெயகாந்தன் | இலக்கியம் | - |
| 19) டி. வி. கோபாலகிருஷ்ணன் | - | - |
| 21) தா. கி. பட்டம்மாள் | இசை | - |
| 23) நா. மகாலிங்கம் | சமூக சேவை | - |
| 25) பாபநாசம் சிவன் | இசை | - |
| 27) ம. ச. சுப்புலட்சுமி | இசை | - |
| 29) முத்துலட்சுமி ரெட்டி | சமூக சேவை | - |
| 31) லால்குடி ஜெயராமன் | இசை | - |
| 33) விசுவநாதன் ஆனந்த் | விளையாட்டு | - |
| 35) நம்பி நாராயணன் | அறிவியல் | 2019 |
# காசி விஸ்வநாதர் கோயில் குப்பம்

**காசி விஸ்வநாதர் கோயில் குப்பம்** அல்லது **கே. வி. கே. குப்பம்** என்பது தமிழ்நாடு மாநிலத்தில் சென்னை மாவட்டத்தின் திருவொற்றியூரில் உள்ள ஒரு மீனவர் கிராமம் ஆகும். இவ்வூரில் உள்ள மீனவர்கள் 1950களில் தஞ்சாவூர் (தற்பொழுது நாகை) மாவட்டத்தில் இருந்து பிழைப்புக்காக (மீன் பிடி தொழிலுக்காக) இங்கு குடியேறினார்கள்.
# காசி விஸ்வநாதர் கோயில் குப்பம்

## பெயரியல்

இங்கு கரும காரியங்களுக்குப் பெயர்பெற்ற காசி விஸ்வநாதர் கோயில் இருந்தது. இந்த கோயிலால் தான் இவ்வூருக்கு காசி விஸ்வநாதர் கோயில் குப்பம், சுருக்கமாக KVK குப்பம், எனப் பெயர் வந்தது. 1990களில் ஏற்பட்ட புயலின் காரணமாக இக்கோயில் கொஞ்சம் கொஞ்சமாகக் கடலில் மூழ்கியது.
# காசி விஸ்வநாதர் கோயில் குப்பம்

## வரலாறு

இக்குப்பத்தைக் 'குட்டி நாகை மாவட்ட கிராமம்' என்றுகூடச் சொல்லலாம். இங்குள்ளவர்கள் அனைவரும் நாகை மாவட்டத்தைப் பூர்வீகமாக கொண்டவர்கள். இப்பகுதி மக்களின் பேச்சு பழக்க வழக்கங்கள், திருவிழா, திருமணம் போன்ற சடங்கு சம்பிரதாயங்கள் அனைத்தும் நாகை மாவட்டத்தைப் பின்பற்றியே தொடர்கிறது. பெண் கொடுப்பதும், எடுப்பதும் பெரும்பாலும் நாகை மாவட்டத்தில்தான்.
# காசி விஸ்வநாதர் கோயில் குப்பம்

## குறிப்பிடத்தக்கோர்

- முன்னாள் மீன்வளத்துறை அமைச்சர் கே. பி. பி. சாமி இந்த மீனவக்குப்பத்துகாரர்.
# கார நீரிலி

**கார நீரிலிகள்** *( Base anhydrides)* என்பவை முதல் மற்றும் இரண்டாம் நெடுங்குழுவில் இடம்பெற்றுள்ள தனிமங்களின் ஆக்சைடுகள் ஆகும். முதல் நெடுங் குழுவில் உள்ள தனிமங்கள் கார உலோகங்கள் என்றும் இரண்டாவது நெடுங்குழுவில் இடம்பெற்றுள்ள தனிமங்கள் காரமண் உலோகங்கள் என்றும் அழைக்கப்படுகின்றன. தொடர்புடைய ஐதராக்சைடு உப்பிலிருந்து நீர் மூலக்கூறை நீக்குவதன் மூலம் கார நீரிலிகளைத் தயாரிக்கலாம். கார நீரிலியுடன் தண்ணீர் சேர்க்கப்படுமேயானால் அதனோடு தொடர்புடைய கார ஐதராக்சைடு உருவாகிறது. ஒரு காரநீரிலியானது அர்ரீனியசு காரமாகவும் செயல்படுவது இல்லை பிரான்சிடெட் லவ்ரி காரமாகவும் செயல்படவில்லை. ஏனெனில் இது புரோட்டான்களை ஏற்றுக் கொள்வதில்லை தண்ணீரில் ஐதராக்சைடு அயனியின் அடர்த்தியை அதிகரிப்பதும் இல்லை. ஆனால் இவை இலூவிக் காரமாகச் செயல்படுகின்றன. ஏனெனில் இது இலூயிக் அமிலங்களுடன், குறிப்பாக அமில ஆக்சைடுகளுடன் எலக்ட்ரான் இரட்டைகளை பகிர்ந்து கொள்கிறது.
# கார நீரிலி

## உதாரணங்கள்

- கால்சியம் ஆக்சைடு, கால்சியம் ஐதராக்சைடு சேர்மத்தின் நீரிலியாகும்
- பேரியம் ஆக்சைடு , பேரியம் ஐதராக்சைடு சேர்மத்தின் நீரிலியாகும்
- சோடியம் ஆக்சைடு, சோடியம் ஐதராக்சைடு சேர்மத்தின் நீரிலியாகும்
- பொட்டாசியம் ஆக்சைடு, பொட்டாசியம் ஐதராக்சைடு சேர்மத்தின் நீரிலியாகும்
- இசுட்ரோன்சியம் ஆக்சைடு, இசுட்ரோன்சியம் ஐதராக்சைடு சேர்மத்தின் நீரிலியாகும்
- இலித்தியம் ஆக்சைடு, இலித்தியம் ஐதராக்சைடு சேர்மத்தின் நீரிலியாகும்
- சீசியம் ஆக்சைடு, சீசியம் ஐதராக்சைடு சேர்மத்தின் நீரிலியாகும்
- ருபீடியம் ஆக்சைடு, ருபீடியம் ஐதராக்சைடு சேர்மத்தின் நீரிலியாகும்
# தேசிய நூலக வாரியம், சிங்கப்பூர்

**தேசிய நூலக வாரியம்** (National Library Board அஃகுப்பெயர்: **NLB**; ; மலாய்: *Lembaga Perpustakaan Negara*) சிங்கப்பூர் அரசாங்கத்தின் தகவல் தொடர்பு மற்றும் தகவல் அமைச்சகத்தின் சட்டப்பூர்வமான அமைப்பு ஆகும். இது சிங்கப்பூரின் பொது நூலகங்களை நிர்வகிக்கவும், தகவல் காலங்களை நோக்கி வழிநடத்தவும் செய்கிறது. தேசிய நூலக வாரியத்தின் நோக்கமானது எல்லைகளில்லாத நூலகங்களை உருவாக்குதல் ஆகும், இதன் மூலம் சிங்கப்பூரியர்களுக்கு மத்தியில் நூலக அணுக்கத்தினை ஏற்படுத்துவதும் மற்றும் உலகம் முழுவதுமுள்ள சிங்கப்பூரியர்களை இணைப்பதுமாகும்.  
சிங்கப்பூரின் தேசிய நூலகங்கள் நான்கு ஆட்சி மொழிகளிலும்(சீனம், ஆங்கிலம், மலாய் மற்றும் தமிழ்) புத்தகங்களை கொண்டிருக்கிறது. நூலகங்கள் காகிதப் புத்தகங்கள் தவிர, பத்திரிக்கைகள் மற்றும் பருவ இதழ்கள், சிடி-ரோம் டிவிடி, வீடியோக்கள், இசை குறுந்தகடுகள், வீடியோ கேசட்டுகள், ஆடியோபுக்ஸ் போன்றவற்றை பதிவுசெய்த நபர்களுக்கு இரவல் வழங்குகிறது. 22 ஜுலை 2005 முதல் இதன் தலைமையகம் விக்டோரியா தெருவிலுள்ள புதிய அலுவலகத்திற்கு மாறியது.
# தேசிய நூலக வாரியம், சிங்கப்பூர்

## வரலாறு

தே.நூ.வாரியமானது 1 செப்டம்பர் 1995 அன்று உருவாக்கப்பட்டபொழுதும், இதன் வரலாறு 1820லிருந்தே ஆரம்பிக்கிறது, பிரித்தானிய காலணி காலத்தில், நவீன சிங்கப்பூரை நிறுவிய சர்.ஸ்டாம்போர்டு ரபிள்ஸினால் முதன்முதலாக சிங்கப்பூரில் ஒரு பொது நூலகம் ஸ்தாபிக்கும் யோசனை முன்மொழியப்பட்டது. 1960ல் சிங்கப்பூர் தேசிய நூலகம் உருவாக்கப்பட்டது. பிற்பாடு கிளை நூலகங்கள் புறநகர்ப் பகுதிகளில் உருவாக்கப்பட்டது.  
1992 ஜீனில் சிங்கப்பூரின் பொது நூலகங்களை ஆய்வு செய்ய டாக்டர்.டான் சின் நாம் தலைமையில் *நூலகம் 2000 ஆய்வுக் குழு* அமைக்கப்பட்டது. இதன் பரிந்துரைகளை அமல்படுத்தும் வண்ணம் 1995ல் தே.நூ.வாரியம் சிங்கப்பூர் தேசிய நூலகத்தின் பணியை எடுத்துக்கொண்டது. இந்தக் குழு அடுத்து வரும் பத்தாண்டுகளுக்கேற்ப சமகால நூலக சேவைகளில் தகவல் தொழில்நுட்பத்தின் பங்குகளை பின்வரும் நோக்கங்களுக்களுடன் கருத்தில் கொண்டது.
1. சிங்கப்பூரை சர்வதேச தகவல் மையமாக நிறுவதல்;
1. சிங்கப்பூர் இலக்கிய பராம்பரியத்தினை பாதுகாத்தல் மற்றும் ஊக்குவித்தல்;
1. கல்வி, அறிவு மற்றும் ஆராய்ச்சி வசதியை வழங்குதல்;
1. நன்கு படித்த மற்றும் நன்கு தகவலறிந்த சமூகத்தினை ஊக்குவித்தல்.  
பொதுவாக இந்தக் குழு பொது நூலகப் பயனர்களின் நூலகத் தேவைகள், அதிகரித்து வரும் பன்மொழிப் புலமை மக்கள்தொகையின் மொழியியல் தேவைகள், தொழில் தேவைகளை பூர்த்தி செய்யும் விரிவான தரவு தளங்கள் மற்றும் தேசிய கலாச்சாரம் மற்றும் பாரம்பரியத்தை உட்கருவாக கொண்ட நூலகத்தை நிறுவதல் ஆகியவற்றை கருத்தில் கொண்டது. 1994 மார்ச் 5 ம் தேதி அன்று, ஒரு வருட ஆய்வுக்கு பின்பு இக்குழு தங்கள் முடிவுகளை ஆறு "உத்திப்பூர்வ ஊடுருவலாக" வெளியிட்டது, அவை:
1. ஒரு மாற்றியமைக்கத்தக்க பொது நூலகத் திட்டம்
1. எல்லைகளற்ற நூலக கட்டமைப்பு
1. ஒருங்கிணைந்த தேசிய சேகரிப்பு வியூகம்
1. சந்தை சார்ந்த தரமான சேவை
1. சமூகம் மற்றும் வணிகத்துடன் இணைந்த இயல்பு
1. உலகளாவிய அறிவுச் சொத்து  
இந்த அறிக்கை மேற்கூறிய மாற்றங்களை செயற்படுத்த கூடுதலாக மூன்று முக்கியமானவற்றை கூறியது, அவை
1. புதிய சட்டப்பூர்வமான குழுவை அமைத்தல்,
1. ஊழியர்களின் மேம்பாடு,
1. மற்றும் புதிய தொழில்நுட்பத்தினை முழுவதுமாக பயன்படுத்தல்.  
இந்த அறிக்கையின் விளைவாக தே.நூ. வாரியம் அமைக்கப்பட்டது. தே.நூ. வாரியம் இந்த அறிக்கையின் பரிந்துரைகளை அமல்படுத்துவதின் மூலம் சிங்கப்பூரை உலக அறிவுப் பொருளாதாரத்தில் போட்டியிடத்தக்கதாக மாற்றுகிறது, மேலும் அதிக கருணையுள்ள சமூகமாக்குறது.
# தேசிய நூலக வாரியம், சிங்கப்பூர்

## உறுப்பினர் சந்தா

- சிங்கப்பூர் குடிமகன்கள் மற்றும் நிரந்தர குடிவாசிகளுக்கு நூலகத்தில் சேரும்பொழுது $10.50 பதிவுக்கட்டணமாக வசூலிக்கப்படுகிறது, இது திருப்பித்தரப்பட மாட்டாது. வெளிநாட்டவர்களுக்கு பதிவுக்கட்டணத்துடன் ஆண்டு சந்தாவாக $42.80 வசூலிக்கப்படுகிறது.
# தேசிய நூலக வாரியம், சிங்கப்பூர்

## இரவல்

- சிங்கப்பூர் குடிமகன்கள் மற்றும் நிரந்தர குடிவாசிகள் ஒரே நேரத்தில் 8 பொருட்களை (அதிகப்பட்சம் 8 புத்தகம், 3 ஒலி சாதனங்கள் (சிடி,டிவிடி)) இரவல் வாங்கலாம். புத்தகங்கள் 21 நாட்களுக்கும், பத்திரிக்கைகள் 14 நாட்களுக்கும் இரவல் கொடுக்கப்படும்.
# விளாதிமிர் அலெக்சயெவிச் பெலின்சுகி

**விளாதிமிர் அலெக்சயேவிச் பெலின்சுகி** (*Vladimir Alekseyevich Belinski*, ; பிறப்பு: 26 மார்ச் 1941) ஓர் உருசியக் கோட்பாட்டு இயற்பியலாளர். இவர் அண்டவியலிலும் பொதுச் சார்பியல் கோட்பாட்டிலும் ஆய்வு மேற்கொண்டார். இவர் இலாண்டவு கோட்பாட்டு இயற்பியல் நிறுவனத்தில் எவுகனி இலிஃப்சிட்ஜுடன் பணிபுரிந்தார். இவர் அப்போது இலேவ் இலாண்டவு, இலிஃப்சிட்ச் இருவரும் எழுதிய கோட்பாட்டு இயற்பியல் படநூலின் இரண்டாம் தொகுதியில் சில இயல்களை எழுதினார். இவர் தன் முதுமுனைவர் பட்டத்தை 1980 இல் இலாண்டவு கோட்பாட்டு இயற்பியல் நிறுவனத்தில் பெற்றார்.  
அண்மையில் இவர் உரோம் நகரச் சப்னாப் பல்கலைக்கழக அணுக்கருப் பிளவு தேசிய நிறுவனத்தில் பேராசிரியருக்கு இணையான ப்தவியை வகிக்கிறார். அங்கு இவர் பொதுச் சார்பியல் கோட்பாடு பற்றிப் பாடம் நட்த்துகிறார்.  
இவர் சகாரோவுடன் இணைந்து பெலின்சுகி-சகாரோவ் உருமாற்றியத்தைக் 1978 இல் கண்டறிந்தார். இது கரும்புள்ளிகள் ஈர்ப்புச் சாலிட்டான்களின் ஒரு சிறப்புவகையே என நிறுவியது. குறிப்பிட்த் தகுந்த இவரது பங்களிப்பு BKLவழுநிலை/தனிமைப் புள்ளி|BKL கருதுகோள் ஆகும் இது வழுநிலைக்கு அருகில் ஐன்சுடைனின் புலச் சமன்பாடுகளின் தீர்வுகளின் நடத்தையை விளக்குகிறது. இக்கருதுகோள் எண்ணியற் கணிப்புகளால் உறுதியாகியது.
# விளாதிமிர் அலெக்சயெவிச் பெலின்சுகி

## விருதுகள்

- Marcel Grossmann Award (2012) "ஐன்சுடைனின் ஈர்ப்புப் புலச் சமன்பாடுகளுக்கு BKLவழுநிலை/தனிமைப் புள்ளி எனும் அண்டத் தனிமைப் புள்ளி அமைந்த, அலைவியல்பும் தற்போக்கு வாய்ப்பியல்புப்பான்மையும்" கொண்ட பொதுத் தீர்வைக் கண்டுபிடித்த்தற்காக இவர் மார்சல் கிராசுமேன் விருதைப் பெற்றார்.
# மத்வேய் பெட்ரோவிச் பிரான்சுட்டீன்

**மத்வேய் பெட்ரோவிச் பிரான்சுட்டீன்** (, , வின்னித்சியா- பிப்ரவரி 18, 1938) ஒரு சோவியத் ஒன்றிய கோட்பாட்டு இயற்பியலாளரும் குவைய ஈர்ப்பின் முன்னோடியும் ஆவார். இவர் வானியற்பியலிலும் அண்டவியலிலும் அரைக்கட்த்தியியலிலும் குவைய மின்னோட்டவியலிலும் பல நூல்களின் ஆசிரியரும் ஆவார். இவர் சிறுவருக்கான பல மக்கள் அறிவியல் நூல்களை எழுதியுள்ளார்.
# மலையன்கிழங்கு

**மலையன்கிழங்கு** (Dioscorea oppositifolia) இது ஒரு கிழங்கு வகையைச்சார்ந்த தாவரம் ஆகும். இது கொடிபோல் வளர்ந்து பூப்பூக்கும் தாவரம் ஆகும். இது மியான்மர் நாட்டிலும், இந்திய துணைக்கண்டங்களான இலங்கை, இந்தியா, வங்காளம் பொன்ற நாடுகளில் காணப்படுகிறது. இதன் கிழங்கு மருந்துப்பொருளாகப் பயன்படுகிறது.
# மலையன்கிழங்கு

## மேலும் பார்க்க

- *Dioscorea batatas* - Decne. <small>(Plants For A Future)</small>
- *Dioscorea opposita* <small>(Australian New Crops)</small>
- *Dioscorea batatas* <small>(Australian New Crops)</small>
# புல்லம் பயிறு

**புல்லம் பயிறு** (Echinochloa colona) பயிறு வகையைச் சார்ந்த தாவரம் ஆகும். இதன் கதிரிலிருந்து விதையை எடுத்துப் பயன்படுத்துவார்கள். இது இயற்கையாக சாலையோரங்களிலும், பூங்காக்களிலிலும் வளரும் தன்மைகொண்டது. வெப்ப மண்டல் ஆசியா, ஆப்பிரிக்கா, மற்றும் வட அமெரிக்காவிலும் இது காணப்படுகிறது.
# யாக்கோவ் போரிசொவிச் செல்தோவிச்

**யாக்கோவ் போரிசொவிச் செல்தோவிச்** (*Yakov Borisovich Zeldovich*, ForMemRS (, ; 8 மார்ச் 1914 – 2 திசம்பர் 1987)) என்பவர் பெலருசில் பிறந்த புகழ்பெற்ற சோவியத் இயற்பியலறிஞர் ஆவார். இவர் இயற்பியல் அண்டவியல், வெப்ப அணுக்கரு வினைகளின் இயற்பியல், எரிப்பு, நீரியக்கவியல் நிகழ்வுகள் ஆகியவற்றில் அவரது பங்களிப்புகளுக்கு பெயர் பெற்றவர். 1943 ஆம் ஆண்டு முதல், சுயமாகக் கற்றுக் கொண்ட செல்தோவிச், முன்னாள் சோவியத் அணு ஆயுதத் திட்டத்தின் வளர்ச்சியில் முக்கியப் பங்கு வகித்து தனது வாழ்க்கையைத் தொடங்கினார். 1963 ஆம் ஆண்டில், கருந்துளைகளின் வெப்ப இயக்கவியலின் அடிப்படைப் புரிதல், இயற்பியல் அண்டவியலின் நோக்கத்தை விரிவுபடுத்துவதில் முன்னோடிப் பங்களிப்புகளைத் தொடங்குவதற்காக அவர் கல்வித்துறைக்குத் திரும்பினார்.
# யாக்கோவ் போரிசொவிச் செல்தோவிச்

## இளமையும் கல்வியும்

யாக்கோவ் செல்தோவிச் மின்சுக்கில் (இப்போது பெலாருசில்) இருந்த ஒரு யூதக் குடும்பத்தில் பிறந்தார். இவர் பிறந்த நான்கு மாதங்களில் இவரது குடும்பம் லெனின்கிராது எனப் பின்னர் அழைக்கப்பட்ட சென் பீட்டர்சுபெர்கு நகருக்கு இடம்பெயர்ந்தது. இவர்கள் அங்கே 1941 ஆகத்து வரை வாழ்ந்துவந்தனர். அப்போது சோவியத் மீதான அச்சு நாடுகளின் ஆக்கிரமிப்பில் இருந்து பாதுகாப்பதற்காக செல்தோவிச் தான் பணிபுரிந்த வேதி இயற்பியல் கல்விக் கழகத்துடன் சேர்ந்து குடும்பகா கசானுக்குச் சென்றார். அங்கு 1943 கோடை வரை வாழ்ந்தனர், பிறகு செல்தோவிச் மாஸ்கோவுக்கு நகர்ந்தார். இவர் 1965 இல் இருந்து, மாஸ்கோ அரசு பல்கலைக்கழகத்தின் இயற்பியல் துரையின் பேராசிரியாகவும் சுட்டென்பெர்கு வானியல் நிறுவனத்தின் சார்பியல் வானியற்பியலின் கோட்டத் தலைவராகவும் விளங்கினார்.  
செல்டோவிச் வெம்புடவிக் கோட்பாட்டிலும் அண்ட நுண்ணலைப் பின்னணியின் இயல்புகளிலும் பேரியல் அண்டக் கட்டமைப்பிலும், கருந்துளைகள் கோட்பாட்டிலும் பணிபுரிந்தார். இவர் இரசீத் சூன்யயேஉடன்னிணைந்து அண்ட நுன்னலைப் பின்னணி தலைக்கீழ் [[காம்ப்ட்டன் சிதறல்|காம்ப்ட்டன் சிதறலுக்கு ஆட்படவேண்டும் என முன்மொழிந்தார். இது சூன்யயேவ்-செல்டோவிச் விளைவு எனப்படுகிறது. அத்காமா அண்டவியல் தொலைநோக்கியும் தென்முணைத் தொலைநோக்கியும் சேர எடுத்த அளவீடுகள் பால்வெளிக்கொத்து அண்டவியல் நோக்கீட்டு ஆய்கருவிகளாக அவற்றை நிறுவின. செல்டோவிச் பேரியல் அண்டக் கட்டமைப்பின் தன்மை பற்றிய கூர்மையான கண்னோட்டத்துக்குப் பங்களித்துள்ளார். குறிப்பாக,றீலாகுரேஞ்சிய சுற்றுலைவுக் கோட்பாட்டையும் ( செல்டோவிச் தோராயம்) the application of th ஒட்டுமைத் தோராயம் வழியிலான பர்கெரின் சமன்பாட்டு அணுகலையும் பயன்படுத்தி விளக்கியுள்ளார்.
# யாக்கோவ் போரிசொவிச் செல்தோவிச்

## இளமையும் கல்வியும்

### கருந்துளை வெப்ப இயங்கியல்

செல்டோவிச் ஆக்கிங் கதிர்வீச்சுக் (கருந்துளை ஆவியாதல்) கண்டுபிடிப்பில் முதன்மையான பங்களிப்பு செய்துள்ளார். மாஸ்கோவுக்கு 1973 இல்சுட்ட்டீவன் ஆக்கிங் வந்திருந்தபோது சோவியத் அறிவியலாளர்காகிய செல்டோவிச்சும் அலெக்சி சுதாரோபின்சுகியும் அவருக்கு கவைய இயக்கவியல் உறுதியின்மை நெறிமுறைப்படி, சுழலும் கருந்துளைகள் துகளகலாஉ உருவாக்கி உமிழவேண்டும் என்பத்தைக் காட்டினர்.
# யாக்கோவ் போரிசொவிச் செல்தோவிச்

## ஏற்பும் மதிப்புகளும்

இகோர் குர்ச்சதோவ் இவரை "பேரறிஞர்" என்றார். ஆந்திரேய் சக்காரொவ் " வனைத்துப் பொது அறிவியல் ஆர்வங்கள் கொண்டவர்" என்றார். சுட்டீவன் ஆக்கிங் ஒருதடவை செல்டோவிச்சிடம்: " உம்மைப் பார்ப்பதற்கு முன்பு, நிக்கோலசு பவிர்பாக்கி போல நீர் ஒரு குழு ஆசிரியர் என நம்பியிருந்தேன். " எனக் கூறியுள்ளார்.
# யாக்கோவ் போரிசொவிச் செல்தோவிச்

## தகைமைகளும் விருதுகளும்

- ICTPயின் டிராக் விருது (1985)
- புரூசு விருது (1983)
- அரசு வானியல் கழகப் பொற்பதக்கம் (1984).
- குர்ச்சதோவ் விருது (1977)
- மூன்று தடவை சமவுடைமை உழைப்பு வீர்ர் (1949, 1953, 1957)
- சுடாலின் பரிசு (1943, 1949, 1951, 1953)
- இலெனின் பரிசு (1957)
- மும்முறை இலெனின் ஆணைகள் (1949, 1962, 1974)
- இருமுறை உழைப்புக்கான செம்பதாகை ஆணை கள் (1945,1964)
- அக்டோபர் புரட்சி ஆணை (1962)
- இவர் பெயரால் 2001 இல் ஒரு சிறுகோள் 11438செல்டோவிச் எனப் பெயரிடப்பட்டது.
# சாலோ அப்டெச்லாம்

**சாலோ அப்டெச்லாம்** (Salah Abdeslam arabisch صلاح عبد السلام, DMG Ṣalāḥ ʿAbd as-Salām, பிறப்பு: செப்டெம்பர் 15, 1989) பெல்ஜியத்தில் பிறந்த பிரான்சு நாட்டவர். இவர் ஒரு குற்றவாளியாகவும், இசுலாமியப் பயங்கரவாதியாகவும் சந்தேகிக்கப் படுபவர். நவம்பர் 13, பிரான்சு நாட்டில் நடைபெற்ற பயங்கரவாதத் தாக்குதலில் சம்பந்தப் பட்டவர் என்ற சந்தேகத்தில் தேடப்பட்டுக் கொண்டிருப்பவர்.
# சாலோ அப்டெச்லாம்

## வாழ்க்கை

சாலோ அப்டெச்லாம் பெல்ஜியத்தில் Molenbeek-Saint-Jean/Sint-Jans-Molenbeek என்னும் இடத்தில் வளர்ந்தவர். இவரது பால்ய பருவத்து நண்பனாக இருந்த அப்துல்கமீத் அபாஓட் (Abdelhamid Abaaoud) நவம்பர் 13, பிரான்சு நாட்டில் நடைபெற்ற பயங்கரவாதத் தாக்குதலை திட்டமிட்டவர் என நம்பப் படுபவர். சாலோ அப்டெச்லாம் ஒரு மெக்கானிக் ஆக STIB/MIVB இல் 2009 - 2011 வேலை செய்தவர். இவரது வேலைக்கான சமூகமளிப்பின் ஒழுங்கின்மை காரணாமாக இவர் இந்த வேலையிலிருந்து நீக்கப்பட்டார். இவர் 2010, 2011 வருடங்களில் அப்துல்கமீத் அபாஓட் (Abdelhamid Abaaoud) உடன் இணைந்து பல்வேறு குற்றச்செயல்களில் ஈடுபட்டுள்ளார்.
# சாலோ அப்டெச்லாம்

## குடும்பம்

சாலோ அப்டெச்லாம் இன் குடும்பம் 1960 இலிருந்து Molenbeek-Saint-Jean/Sint-Jans-Molenbeek என்னும் இடத்தில் வாழ்ந்து கொண்டிருக்கிறது. சாலோ அப்டெச்லாம் மூன்று ஆண்குழந்தைகளில் ஒருவர். இவரது சகோதரன் இப்ராகிம் நவம்பர் 13, பிரான்சு நாட்டில் நடைபெற்ற பயங்கரவாதத் தாக்குதலில் வெடிமருந்தைக் கட்டிச்சென்று பாய்ந்து தற்கொலைத் தாக்குதலில் இறந்தவர். இவரது மற்றைய சகோதரன் இந்தத் தாக்குதல்கள் எதிலும் சம்பந்தப்படவில்லை என நம்பப்படுகிறது.
# பசுபதிகோவில் வீரபத்திரத் தவில்காரர்

**பசுபதிகோவில் வீரபத்திரத் தவில்காரர்** (1867-1935) என்பவர் மைசூர் சமஸ்தானத்தில் தொண்டாற்றிய ஒரு இசைக் கலைஞர்.
# பசுபதிகோவில் வீரபத்திரத் தவில்காரர்

## பிறப்பு

தஞ்சையிலிருந்து, கும்பகோணம் செல்லும் சாலையில், தஞ்சையிலிருந்து பதினைந்து கிலோமீட்டர் தூரத்தில் உள்ள பசுபதிகோவில் என்னும் ஊரில் 1867 இல் வீரபத்திரப்பிள்ளை பிறந்தார்.
# பசுபதிகோவில் வீரபத்திரத் தவில்காரர்

## குடும்பம்

இவரின் தாயார் பெயர் அங்கம்மாள் ஆகும். லட்சுமணப்பிள்ளை, ராமசாமிப்பிள்ளை, சாமிநாதப்பிள்ளை, லோகம்பாள் ஆகியோர் இவரின் உடன்பிறப்புகள் ஆவர். இதில் சாமிநாதப்பிள்ளை என்பவர் திருவெண்காடு ராமகிருஷ்ண நட்டுவனாரின் மருமகன் ஆவர். திருவிடைமருதூர் மீனாம்பளை மணந்தார். வீரப்பத்திரப்பிள்ளைக்கு நாகம்மாள், ராசம்மாள் என இரு மகள்கள் பிறந்து வாழ்ந்தனர்.
# பசுபதிகோவில் வீரபத்திரத் தவில்காரர்

## தவில்கல்வியும் பணியும்

இவரின் குருவின் பெயர் அறியமுடியவில்லை. என்றாலும் தியாகராஜசுவாமிகளின் சீடரான திருவையாறு சாமிநாத நாகஸ்வரக்காரரிடம் தவில் வாசிக்கத் தொடங்கி, உறையூர் முத்துவீருசாமி நாகஸ்வரக்காரரிடம் சேர்ந்து பின்பு, அவருடைய மகனான கோபாலசாமிப்பிள்ளையிடமும், திருமருகல் நடேசப் பிள்ளைக்கும் அவ்வப்போது தவில் வாசித்துவந்தார்.
# பசுபதிகோவில் வீரபத்திரத் தவில்காரர்

## படைப்பு

நூற்றெட்டுத் தாளங்களுக்குத் தத்தக்காரம், ஜதிகள் முதலியவற்றை வீரப்பத்திரப்பிள்ளை தயாரித்து வைத்தவராவார்.
# பசுபதிகோவில் வீரபத்திரத் தவில்காரர்

## திறமை

வையச்சேரி மகா வைத்தியநாதசிவன் என்பவர் மேளகர்த்தாக்களை உருவாக்கியவர். இவர் மைசூரு அரண்மனைக்கு வந்திருந்தபோது, சிம்மந்தன தாளத்தில் பல்லவியைப் பாடும்படி மன்னர் வேண்டினார். வழக்கத்தில் இல்லாத தாளத்தை வைத்தியநாத சிவன் பாடும்பொழுது, அதற்கு இணையாக வாசிக்க எந்த தவில்காரரும் இசையவில்லை. மன்னரோ வீரப்பத்திரப்பிள்ளையை நோக்கினார். தன்னுடைய தவிலுக்கு இணையாக மகா வைத்தியநாதசிவன் பாடுவாரா? என்று அடக்கத்துடன் வீரப்பத்திரப்பிள்ளை கேட்டார். வைத்தியநாதசிவன் பாட, வீரப்பத்திரப்பிள்ளை தவில் இசைக்க, வீரப்பத்திரப் பிள்ளை பதிலுக்குத் தவில் இசைக்க, அதற்கு இணையாக மகா வைத்தியநாதசிவன் பல்லவியைப் பாடினார்.
# பசுபதிகோவில் வீரபத்திரத் தவில்காரர்

## பரிசு

இவருடைய தவில் திறமையை அறிந்த மைசூரு மன்னர் சிங்கமுகச்சீலை, தங்கத் தவிற்கம்பு, சாதரா அளித்தார்.
# பசுபதிகோவில் வீரபத்திரத் தவில்காரர்

## கோவில் உரிமை

பசுபதிகோவில் அருகில் உள்ள அய்யம்பேட்டை ராமர்கோவிலில் மேள கைங்கரியம் செய்யும் உரிமை வீரபத்திரப்பிள்ளைக்கு உண்டு. அதனாலேயே தினமும் அங்கு சென்று சிறிதுநேரம் அமர்ந்து வாசிக்கும் பழக்கம் அவருக்குண்டு. இவ்வுரிமையை தஞ்சாவூர் மராத்திய அரச குடும்பத்தைச் சேர்ந்த ஸோஹராபாய் அம்மணி அளித்திருந்தார்.
# பசுபதிகோவில் வீரபத்திரத் தவில்காரர்

## நட்பு

மந்திர சாத்திரத்தில் மிகுந்த தேர்ச்சி கொண்ட இவருக்கு, மகா வைத்தியநாதசாமியின் தமையனான ராமசாமியுடன் நட்பு சிறந்திருந்தது. இவரும் மந்திர தந்திரங்களில் வல்லவராகத் திகழ்ந்தவர். இருவரும் இசைக்கலை, மந்திரக்கலை குறித்து அவ்வப்போது விவாதிப்பவர்களாக விளங்கினர்.
# பசுபதிகோவில் வீரபத்திரத் தவில்காரர்

## சிறப்பு

வெளியூர்க்கச்சேரிகளில் அதிகத் தொகையைப் பெற்று வாசித்தவர் இவர் ஒருவரே. அதிலும் தமிழகத்தில் முதன்முதலாக வருமானவரி விதிக்கப்பட்ட தவிற்கலைஞர் இவர். தமிழ், வடமொழி, தெலுங்கு ஆகியவற்றில் புலமை கொண்டவராக இருந்தவர்.
# பசுபதிகோவில் வீரபத்திரத் தவில்காரர்

## மறைவு

நன்றாகப் பாடும் புலமையும் பெற்றிருந்த வீரபத்திரப்பிள்ளை, பக்கவாத நோயால் பீடிக்கப்பட்டு, சுமார் இரண்டாண்டுகள் அவதியுற்றார். 1935 ஆம் ஆண்டில் அவர் மறைவுற்றார்.
# கற்குவேல் அய்யனார் கோயில்

**கற்குவேல் ஐயனார் கோயில்** தமிழ் நாட்டிலுள்ள தூத்துக்குடி மாவட்டத்தில் உள்ள கிராமத்து ஐயனார் கோயிலாகும்.
# கற்குவேல் அய்யனார் கோயில்

## அமைவிடம்

இக்கோயில் திருச்செந்தூரில் இருந்து 14 கி.மீ. தொலைவில் காயாமொழி என்ற ஊரிலிருந்து ஒரு கி.மீ. தொலைவில் குதிரைமொழி-தேரிக்குடியிருப்பு எனும் கிராமத்தில் அமைந்துள்ளது.
# கற்குவேல் அய்யனார் கோயில்

## வாய்மொழி வரலாறு
# கற்குவேல் அய்யனார் கோயில்

## தேரியின் கதை

தேரி உருவனது தொடர்பான வாய்மொழிக்கதை,  
அதே ஊரில் இடையர் குலத்தைச் சேர்ந்த பேச்சித்தாய் என்ற விதவைப் பெண் ஒருவர் இருந்தார். ஊரில் கிணறும் இருந்தது. ஊர் மக்கள் அதை குடிநீருக்கு பயன்படுத்துவது வழக்கம். இந்த கைப் பெண்ணும் யார் கண்ணிலும் படாமல் (கைம்பெண்களை பார்த்தாலே அபசகுணமாக கருதப்பட்ட காலம் அது) அதிகாலையிலே அந்த கிணற்றில் குடிதண்ணீர் எடுத்து வருவாள். மன்னரின் ஆட்சிக்குட்பட்டபகுதியில் தோட்டத்தில் மாமரம் ஒன்று உண்டு, மாமரத்தில் ஒரு நாளைக்கு ஒரு பழமே பழுக்கும், அந்த பழம் மன்னருக்கு கொண்டு செல்லப்படுவது வழக்கம்., ஒருநாள் அப்படி பழுத்த பழம் ஒன்று கைம்பெண்ணுக்கு தெரியாமலே அவரது குடத்தில் விழுந்தது. அவளும் கவனிக்காமல் வீட்டில் வைத்து விட்டு அன்றாட வேலைகளை செய்தார், அரசனின் பணியாட்கள் மாம்பழத்தை பறிக்க சென்று மாம்பழம் இல்லாததால் ஊரேல்லாம் அனைத்து வீடுகளிலும் தேடுகிறார்கள். கடைசியாக கைம்பெண் வீட்டில் தேடி அவள் குடத்தில் இருந்து பழத்தை எடுக்கிறார்கள். பழத்தை அரசனிடம் கொடுத்து விட்டு, ஒரு கைம்பெண் பழத்தை திருடி வைத்திருந்ததாக கூறுகிறார்கள். பணியாட்களின் பேச்சை நம்பிய அரசன் அவளை கைது செய்து வருமாறு கட்டளை இடுகிறார்.அந்த பெண்ணை அரசனிடம் வலுக்கட்டாயமாக அழைத்து செல்கிறார்கள். அரசவையில் அவள் பழம் எப்படி வந்தது என்று தெரியவில்லை என அழுது கூறுகிறாள். எவ்வளவோ எடுத்துச் சொல்லியும் அரசரோ நம்பவில்லை. அவளை சுண்ணாம்பு களவாயில் வைத்து நீத்த சொல்கிறார்.இறக்கும் தருவாயில் அவள் நீதி நெறியை நிலைநாட்டி இங்கு குடி கொண்டிருக்கும் கற்குவேல் ஐயனாரே! நீரே சாட்சி தவறான நீதி வழங்கிய இந்த மன்னனின் பூமி மண் மாரி பொழிந்து மண்ணாக போகட்டும், நீதி அரசன் உமக்கு மட்டும் சொளவு அளவு இடம் பூங்காவாகட்டும் என்று அய்யனை நோக்கி கூறினாள். அந்த அபலை பெண்ணின் சாபம் பலித்தது. அந்த மன்னனின் இடம் முழுவதும் மண் மாரி பொழிகிறது, மழை இல்லாமல் பூமி வறண்டது அந்த பெண் தன் நம் கோவிலில் சேலைக்காரி அம்மனாக அருள் பாலிக்கிறாள்.  
விவசாயத்தையும், ஆடு மாடுகளையும் நம்பி வாழ்ந்த மக்கள் வாழ வழியின்றி தவித்தனர், குடிக்க தண்ணீர் கூட இல்லாமல் என்ன செய்வது என்று தெரியாமல் தாங்கள் வாழ்ந்த பூமியை விட்டு இடம் பெயர ஆரம்பித்தனர்.ஊரை விட்டு போகலாம் ஆனா குல தெய்வத்தை விட்டு போக முடியுமா?. நம்ம போன பிறகு யார் கோவிலுக்கு பூஜை செய்வார்கள் என நினைத்து, ஏழாயிரம் பண்ணை சார்ந்த பிள்ளைமார் சமுதாய பூசாரிகளை அழைத்து (அவரது வம்சா வழியினரே கள்ளர் எனும் இளநீரை தேரிக்கு இன்றளவும் கொண்டு வருகிறார்கள்). அவரிடம் கோவில் சாவியை கொடுத்து கோவிலில் பூஜை செய்து கொள்ளுங்கள், கோவிலுக்கு வரும் வருமானத்தில் உங்களுக்கும் சம்பளம் எடுத்துக்கொள்ளுங்கள் எங்கள் ஆண்டவனுக்கும் நித்தமும் நித்திய பூஜை செய்து கோவிலை பராமரித்து காத்து வாருங்கள் என்றனர். நாங்கள் கார்த்திகை மாதம் கள்ளர் வெட்டுக்கு வரும் போது சாவியை வாங்கி கொள்கிறோம் என்றனர் அவர்கள்வாரிசுகள் தான் இன்றளவும் கோவிலில் பூஜை செய்கிறார்கள். (இந்த சம்பிரதாயமும் இப்போதும் கடைபிடிக்கபடுகிறது கள்ளர் வெட்டு முடிந்து அனைத்து சாமிக்கும் படைப்பு போட்டு கிளம்பும் போது பட்டவராயன் பட்டறைகாரர்கள் சாவியை பூசாரிகளிடம் கொடுக்கும் வழக்கம் இருக்கிறது). அங்கிருந்து வெளியூர்களுக்கு பிழைப்பு தேடிச் சென்றவர்கள் தான் இன்று பட்டரைக்காரர்கள், ஒவ்வொரு ஆண்டும் ஒவ்வொரு சாமிக்கும் அந்தந்த பட்டரைக்காரர்களே படையல் போடுவது, பூஜை செய்வது, கள்ளர் வெட்டு அரிவாள், தாம்பு கயிறு எனும் பாசக்கயிறு கொண்டு வருவது என சம்பிரதாய முறைப்படி இன்றளவும் செய்கிறார்கள்.
# கற்குவேல் அய்யனார் கோயில்

## பூஜை மற்றும் சடங்குகள்

### ஐவராஜாவிற்கு முதல் பூஜை

கள்ளர் வெட்டு திருவிழா தொடங்கும்போது ஐவராஜாவிற்கே முதல் பூஜை போடப்படுகிறது. கார்த்திகை 27 ஐவராஜா பூஜையுடன் தான் திருவிழா ஆரம்பமாகும்காரணம் கோவிலில் ஐயனார் முதன்மை தெய்வமாக இருந்தால் கூட ஐவராஜா மூலமாகத்தான் ஐயனார் பாபாநாசம் மலை விட்டு இங்கு வந்து கற்குவேல் ஐய்யனாக காட்சி தருகிறார் மாலையம்மனும் ஐவராஜாவும் கேட்டுக் கொண்டதால் தான் சொரிமுத்தைய்யன் கோவிலில் இருந்து வந்து ஐயனார் இங்கு அருள் பாலிக்கிறார் என்பதாலும், நல்லாட்சி நடத்திய ஐவராஜா வை கௌரவபடுத்தும் விதமாகவும் அவர் மாமன்னனாக இருந்தாதலும் ஐயனார்க்கு அடுத்து அவருக்கே முதல் பூஜை. பாளையங்கோட்டையை சார்ந்த ஐவராஜா, மாலையம்மன் , பட்டறைக்காரர்கள் பிச்சையா கோனார் வம்சா வழியினர் மாலையம்மனுக்கு சாத்தப்படும் சேலை கொண்டு ஐவராஜாவிற்கு பரிவட்டம் கட்டி வில்லு மேடையில் சாமி அடுக்கிறார் வில்லு கதையில் ராஜா போருக்கு செல்லும் போது எழுந்து நின்று அடுக்கிறார் சாமியாடி அரசவையில் இருக்கும் போது உக்கார்ந்து அடுக்கிறார் . ராஜா தோரணையுடனே வில்லுப்பாட்டுக்கு ஏற்றவாறு சாமி ஆடுவார் வில்லு மேடையில் ராஜா போல் பரிவட்டம் கட்டி ஐவராஜா கோமராதடி இருந்து ஆடுகிறார்.  
அதுபோல பாளையம்கோட்டை பேச்சியம்மன் பட்டறைகாரர்கள் செல்லையா கோனார் வாம்சா வழியினர் கள்ளர்வெட்டுக்கு வன்னியராஜா புறப்படும்போது பேச்சியம்மன் சார்பாக பரிவட்டம் கட்டி மஞ்சனை பூசி பூ மாலை போட்டு வெற்றியோடு வா மகனே என ஆசி வழங்கி அனுப்புகின்றனர் அதே போல் கள்ளர் சாமியும் ஆத்தா நீ வழியனுப்பு நான் போய் வருகிறேன் என கண்ணீர் மல்க ஆசி வேண்டி நிற்க அவருக்கும் பரிவட்டம் கட்டி திருநீரு பூசி மாலை போட்டு வழியனுப்பி வைக்கிறார்கள்.  
உதயத்தூர், இளையநைனார்குளம் ஐயகோனார் வாரிசுகள் கள்ளர்வெட்டுக்கு அருவாளும் பாச கயிறும் கொண்டு வருகிறார்கள் மாசன கோனார் மகன் முத்தையா கோனார் அதிக முறை கள்ளர் வெட்டு வெட்டியவர் ( 50 ஆண்டுகளுக்கு மேல் ) தற்போது அவரது மகன் கள்ளர்வெட்டுக்கு அருவாள் கொண்டு போய் வெட்டுக்கிறார்.
# கற்குவேல் அய்யனார் கோயில்

## மூலவர்

இத்தலத்தில் குடிகொண்டிருக்கும் மூலவரான ஐயனார் கருவேல என்ற மரம் இருந்த பகுதியில் தோன்றியதாகக் கூறுவர். கருவேல அய்யன், கற்கு வேலப்பன், கருக்குவாலை அய்யன், கற்குவேல் ஐயனார் என்ற பல பெயர்களில் அவர் அழைக்கப்படுகிறார். மூலவர் பூர்ணம், பொற்கமலம் என்ற இரு தேவியருடன் அமர்ந்த நிலையில் உள்ளார். பிற தெய்வங்களுக்கு தனித்தனி சன்னதிகள் உள்ளன. அன்று மாலை 4 மணிக்குக் 'கள்ளர் வெட்டு' நடைபெறும்போது இளநீர் இங்குக் கள்ளராக உருவகப்படுத்தப்படுகிறது. கோவிலின் பின்புறமுள்ள செம்மண் தேரியில் இந்த இளநீர் கள்ளராக வெட்டப்படுகிறது. வெட்டப்பட்ட இளநீரில் இருந்து மண்ணில் விழும் நீர் புனிதமாகக் கருதப்படுகிறது.நீர் பட்ட மண்ணை பக்தர்கள் எடுத்துச் சென்று தங்கள் விளைநிலங்களில் தூவுகிறார்கள். கல்லாப் பெட்டியில் வைத்துக் கொள்கிறார்கள். மகசூல் கூடும், வியாபாரம் செழிக்கும் என்பது மக்களின் நம்பிக்கையாகும்.
# கற்குவேல் அய்யனார் கோயில்

## மூலவர்

### பங்குனி உத்திரம்

பங்குனி உத்திர திருவிழா இங்கு கொண்டாடப்படுகிறது. மாவிளக்கு பூசை, திருவிளக்கு பூசைகளைத் தொடர்ந்து தாமிரபரணி ஆற்றிலிருந்து தீர்த்தம் கொண்டுவரப்படும். தொடர்ந்து சிறப்பு வழிபாடு, ஆராதனை நடத்தப்படுகிறது-
# கற்குவேல் அய்யனார் கோயில்

## குடமுழுக்கு

இக்கோயிலின் குடமுழுக்கு 1 செப்டம்பர் 2022இல் நடைபெற்றது. இதற்கு முன்பாக 31 அக்டோபர் 2008இல் குடமுழுக்கு ஆனதாகக் கல்வெட்டு உள்ளது.
# விளாதிமிர் அலெக்சாந்திரோவிச் அல்பித்சுகி

| 1002 ஓல்பெர்சியா | ஆகத்து 15, 1923 |  |
| --- | --- | --- |
| 1007 பாவ்லோவியா | அக்டோபர் 5, 1923 |  |
| 1022 ஒலிம்பியாடா | ஜூன் 23, 1924 |  |
| 1028 இலிடினா | நவம்பர் 6, 1923 |  |
| 1030 வித்யா | மே 25, 1924 |  |
| 1034 மொசார்ழ்சியா | செப்டம்பர் 7, 1924 |  |
| 1059 முசோர்குசுகியா | ஜூலை 19, 1925 |  |
| 1071 பிரிதா | மார்ச் 3, 1924 |  |
| 1283 கோம்சொமோலியா | செப்டம்பர் 25, 1925 |  |
| 1330 சுபிரிடோனியா | பிப்ரவரி 17, 1925 | } |
**விளாதிமிர் அலெக்சாந்திரோவிச் அல்பித்சுகி (Vladimir Aleksandrovich Albitzky)** (ஜூன் 16, 1891 – ஜூன் 15, 1952)ஒரு சோவியத் ஒன்றிய/உருசிய வானியலாளர். இவரது சிறுகோள் கண்டுபிடிப்புகள் "வி. அல்பித்சுகிய்" என்ற பெயரில் வழங்குகின்றன..  
இவர் 1922 இல் கிரீமியாவில் உள்ல சிமீழ்சு வான்காணகத்துக்கு வந்தார். இவர் கிரகொரி ஆபிராமோவிச் சாயின், கிரகொரி நியூய்மின் ஆகியவர்களுடன் பணிபுரிந்தார்.  
இவர் பல சிறுகோள்களைக் கண்டுபிடித்தார்.
# விளாதிமிர் அலெக்சாந்திரோவிச் அல்பித்சுகி

## ஆய்வுத் தாள்கள்

புல்கோவோ வான்காணக ஆவணப்படி இவர் 88 ஆய்வுத் தாள்கள் அனுப்பியுள்ளார். நாசாவில் இவரது 5 ஆய்வுத் தாள்களே கிடைக்கின்றன. மற்றவை, சிறுகோள்களின் கண்டுபிடிப்புகள் உட்பட, அலெக்சு கைனா ஆவணப் படிகளாகவே கிடைக்கின்றன.  
- ADS NASA
- Gaina Alex: Papers by V.A. Albitzky  
இவரது 343 விண்மீன்களின் ஆர விரைவுகளின் ப்திவுகள் கீழ்வரும் இணையத் தளத்தில் காணலாம்:  
- The Danish National Library
# வெண்களிமண்

**கயோலினைட்டு** *(Kaolinite)* ,என்பது ஒருவகையான களிமண் கனிமமாகும். வெண்களிமண் என்ற பெயராலும் இதை அழைக்கிறார்கள். தொழிற்துறை தாதுக்கள் என அழைக்கப்படும் கனிமங்களின் குழுவில் கயோலினைட்டும் ஒன்றாகும். Al2Si2O5(OH)4 என்ற வேதிச்சேர்மங்களின் இயைபில் கயோலினைட்டு உருவாகியுள்ளது.. ஒரு நான்முகித் தகடாக உள்ள சிலிக்கா (SiO4) ஆக்சிசன் அணுக்கள் வழியாக ஓர் எண்முகத் தகடாக உள்ள அலுமினாவுடன் (AlO6) இணைக்கப்பட்டு அடுக்கடுக்காக கயோலினைட்டு உருவாகிறது. கயோலினைட்டு அதிகமாக உள்ள பாறைகளை கயோலின் அல்லது சீனா களிமண் என்ற பெயரால் அழைக்கிறார்கள்.  
கயோலின் என்ற பெயர் தென்கிழக்கு சீனாவின் சியாங்சி மாகாணத்தின் சிங்டேசெனின் அருகே உள்ள ஒரு சீன கிராமத்தின் பெயரிலிருந்து வந்ததாகும். சிங்டேசெனின் நகரிலிருந்து பிராங்கோயிசு சேவியர் டி எண்ட்ரிகோலல்சு அறிக்கையைத் தொடர்ந்து கயோலின் என்ற இந்தச் சொல் பிரெஞ்சு வழியாக 1727 ஆம் ஆண்டில் ஆங்கில மொழிக்கு வந்துள்ளது .  
கயோலினைட் ஈரமாக உள்ளபோது விரிவடைந்தும் உலர்நிலையில் சுருங்கியும் காணப்படும் பண்பைப் பெற்றுள்ளது. மேலும் குறைவான நேர்மின்மயனி பரிமாற்றத் திறனும் (1-15 மில்லிசம / 100 கிராம்) கொண்டிருக்கிறது. இது பெல்சுபார் போன்ற அலுமினிய சிலிக்கேட் கனிமங்கள் வேதியியல் முறையில் அரிப்பு மற்றும் சிதைவு அடைந்து உருவாகிறது. மென்மையான, மண் போன்று பொதுவாக வெள்ளை நிறத்தில் இருக்கும் கனிமமாகும். உலகின் பல பகுதிகளிலும் இது இரும்பு ஆக்சைடு மூலம் இளம் சிவப்பு -ஆரஞ்சு-சிவப்பு நிறத்தினை ஏற்று தனித்துவமான துரு நிறத்தில் காணப்படுகிறது. இலகுவான செறிவு கொண்டுள்ள போது வெள்ளை, மஞ்சள், அல்லது வெளிர் ஆரஞ்சு வண்ணங்களில் காணப்படுகிறது. ஐக்கிய மாகாணத்தின் சியார்சியாவில் கேன்யன் மாநிலப் பூங்காவில் இருப்பதைப் போல மாற்று அடுக்குகள் கொண்டும் சில நேரங்களில் காணப்படுகிறது. உலர்ந்த தூள், அரை உலர்ந்த வற்றல் துணுக்கு அல்லது திரவ குழம்பு போன்ற வடிவங்களில் கயோலின் வணிக வகையாக வழங்கப்படுகிறது. பன்னாட்டு கனிமவியல் சங்கம் வெண்களிமண் கனிமத்தை Kln என்ற குறியீட்டால் அடையாளப்படுத்துகிறது.
# வெண்களிமண்

## கிடைக்குமிடம்

பாக்கித்தான், வியட்நாம், பிரேசில், பல்கேரியா, பிரான்ஸ், பிரிட்டன், ஈரான், செர்மனி, இந்தியா, ஆஸ்திரேலியா, கொரியா, சீனா, ஸ்பெயின் , ஐக்கிய அமெரிக்கா போன்ற நாடுகளில் இந்த வெண்களிமண் காணப்படுகிறது.
# வெண்களிமண்

## செயற்கையாக உருவாக்கும் முறை

1962 ஆம் ஆண்டு கஸ்டெக் மற்றும் டீகிம்ப் ஆகியோர் சேர்ந்து வெண்களிமண்ணை செயற்கையாக கீழ்கண்ட வேதியியல் சமன்பாட்டைப் பயன்படுத்தி உருவாக்கினர்.  
3 Si<sub>3</sub>Al<sub>4</sub>O<sub>12</sub> → 2(3 Al<sub>2</sub>O<sub>3</sub> · 2 SiO<sub>2</sub>) + 5 SiO<sub>2</sub>.  
ஒவ்வொரு வெண்களிமண் மூலக்கூறு உருவாகும் போதும் ஐந்து நீர் மூலக்கூறுகள் வெளியேறுகின்றன.
# வெண்களிமண்

## குறியீட்டுமுறை

பன்னாட்டு கனிமவியல் சங்கம் வெண்களிமண் கனிமத்தை Kln என்ற குறியீட்டால் அடையாளப்படுத்துகிறது. கனிமவியலில் கயோலினைட்டை Al<sub>2</sub>Si<sub>2</sub>O<sub>5</sub>(OH)<sub>4</sub>,. மெட்டாகயோலின் நிலை குறித்து வரலாற்று ரீதியாக அதிகமான கருத்துவேறுபாடுகள் இருந்தபோதிலும், பரவலான ஆராய்ச்சிகளின் விளைவாக இது படிகவடிவமற்ற சிலிக்கா (SiO2) மற்றும் அலுமினா (Al2O3) ஆகியவற்றின் கலவையாக இல்லை மாறாக ஒரு சிக்கலான படிகவடிவமற்ற அமைப்பில் அதன் அறுகோண அடுக்குகளை அடுக்கியுள்ளது என்பது ஏற்றுக்கொள்ளப்பட்டுள்ளது
: Al<sub>2</sub>Si<sub>2</sub>O<sub>5</sub>(OH)<sub>4</sub> → Al<sub>2</sub>Si<sub>2</sub>O<sub>7</sub> + 2 H<sub>2</sub>O..
# வெண்களிமண்

## குறியீட்டுமுறை

### கண்ணாடிப் படிகம்

மேலும் 925–950 ° செல்சியசு வெப்பநிலைக்கு சூடாக்கும் போது அலுமினியம்-சிலிக்கான் கண்ணாடிப் படிகமாக மாறுகிறது. இதை சில சமயங்களில் காமா-அலுமினா வகை கட்டமைப்பு என்கிறார்கள்.
:2 Al<sub>2</sub>Si<sub>2</sub>O<sub>7</sub> → Si<sub>3</sub>Al<sub>4</sub>O<sub>12</sub> + SiO<sub>2</sub>.
# வெண்களிமண்

## குறியீட்டுமுறை

### நுண்தட்டு முல்லைட்டு

மேலும் 1050 ° செல்சியசு வெப்பநிலைக்கு மேல் சூடாக்கும் போதுஅடுத்த கட்டமாக நுண் தட்டு முல்லைட்டு கனிமமாக மாறுகிறது.
:3 Si<sub>3</sub>Al<sub>4</sub>O<sub>12</sub> → 2 (3 Al<sub>2</sub>O<sub>3</sub> + 2 SiO<sub>2</sub>) + 5 SiO<sub>2</sub>.
# வெண்களிமண்

## குறியீட்டுமுறை

### ஊசிமுல்லைட்டு

இறுதியாக 1400 ° செல்சியசு வெப்பநிலைக்கு மேல் ஊசிவடிவ முல்லைட்டு கனிமம் தோன்றுகிறது. போதுமான அளவுக்கு கட்டமைப்பு வலிமையும் வெப்பத் தடையும் கிடைக்கிறது.
# வெண்களிமண்

## பயன்கள்

- பீங்கான் செய்யப் பயன்படுகிறது.
- பற்பசை செய்யப் பயன்படுகிறது.
- ஒளிரும் விளக்குகளில் ஒளி ஊடுருவிச் செல்லும் பொருளாக பயன்படுகிறது.
- டைட்டானியம் டை-ஆக்ஸைடில் உள்ள (TiO<sub>2</sub>) வெள்ளை நிறமியை நீட்டித்து பளபளப்புத் தன்மையை உருவாக்க பயன்படுகிறது.
- ரப்பரை சூடாக்கி அதன் பண்பை மாற்றும் போது பயன்படுகிறது.
- பாய்வியலின் போது பசையாக பயன்படுகிறது.
- பூச்சிகளிடமிருந்தும் சூரியக் கதிர்களிடமிருந்தும் பழங்களை காப்பாற்றுவதற்கு பயன்படுகிறது.
- நவீன முறையில் வயிற்றுப் போக்கு சிகிச்சைக்கு பயன்படுகிறது.
# செர்கேய் பிளாசுக்கோ

**செர்கேய் நிகோலாயெவிச் பிளாசுக்கோ** (*Sergey Nikolaevich Blazhko*, , - பிப்ரவரி 11, 1956, மாஸ்கோ) சோவியத், உருசிய வானியலாளரும், சோவியத் அறிவியல் கல்விக்கழகத்தின் உயர் உறுப்பினரும் ஆவார் (1929). இவர் மாஸ்கோ அரசுப் பல்கலைக்கழகத்தில் பட்டம் பெற்றார். இவர் அப்பல்கலைக்கழகத்தில் மாஸ்கோ வான்காணகத்தின் தலைமை உட்பட பல பதவிகளில் 1920 முதல் 1931 வரை வகித்தார். இவர் சில RR வகை இலைரே விண்மீன்களின் அலைநேரத்திலும் வீச்சிலும் அமையும் துணை வேறுபாடுகளைக் கண்டுபிடித்தார். இன்று இது பிளாசுக்கோ விளைவு என அழைக்கப்படுகிறது.  
இவர் 1952 இல் சோவியத் ஒன்றிய அரசுப் பரிசையும் இருமுறை இலெனின் பட்டயங்களையும் வேறு இரண்டு பட்டயங்களையும் பல பதக்கங்களையும் பெற்றுள்ளார். நிலாவில் உள்ள ஒரு குழிப்பள்ளம் இவர் பெயரால் பிளாசுக்கோ குழிப்பள்ளம் எனப்படுகிறது.
# இந்தியப் பருவ இதழ்கள்

இந்தியாவில் வெளியாகும் பருவ இதழ்களின் பட்டியல் இக்கட்டுரையில் தரப்பட்டுள்ளன.
# இந்தியப் பருவ இதழ்கள்

## மாத இதழ்கள்

*இப்பட்டியல் முழுமையானதல்ல*
1. மங்கையர் மலர் (தமிழ்)
1. பெண்மணி (தமிழ்)
1. ரீடர்ஸ் டைஜெஸ்ட் (ஆங்கிலம்)
1. சண்டே (ஆங்கிலம்)
1. ஃபிரன்ட் லைன் (ஆங்கிலம்)
1. அலைவ் (ஆங்கிலம்)
1. சந்தமாமா (இந்தி)
1. கல்யாண் (இந்தி)
1. நந்தன் (இந்தி)
1. மருதாணி ( தமிழ் )
# இந்தியப் பருவ இதழ்கள்

## வார இதழ்கள்

### தமிழ்

*இப்பட்டியல் முழுமையானதல்ல*
1. ஆனந்த விகடன்
1. குமுதம்
1. குங்குமம்
1. நக்கீரன்
1. ஜூனியர் விகடன்
1. கல்கி
1. கல்கண்டு
1. ராணி
1. துக்ளக்
# இந்தியப் பருவ இதழ்கள்

## வார இதழ்கள்

### ஆங்கிலம்

*இப்பட்டியல் முழுமையானதல்ல*
1. இந்தியா டுடே
1. தி வீக்
# இந்தியப் பருவ இதழ்கள்

## வார இதழ்கள்

### மலையாளம்

*இப்பட்டியல் முழுமையானதல்ல*
- மாத்ரு பூமி
# சிறந்த பின்னணிப் பாடகிக்கான பிலிம்பேர் விருது – தமிழ்

**சிறந்த பின்னணிப் பாடகிக்கான பிலிம்பேர் விருது – தமிழ்** என்பது பிலிம்பேர் என்ற இதழால் 1999 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது தமிழகத் திரைப்படத்துறையில் சிறப்பான பாடல்களை பாடும் பின்னணிப் பாடகிக்கு வழங்கப்படுகிறது.
# சிறந்த பின்னணிப் பாடகிக்கான பிலிம்பேர் விருது – தமிழ்

## விருது வென்றவர்கள்

இவ்விருதினைப் பெற்றவர்களும், அவர்கள் இவ்விருதினைப் பெற காரணமாக அமைந்த திரைப்படங்களும், பாடல்களும் கீழே பட்டியலிடப்பட்டுள்ளன.  
| பாடல் |  |  |  |  |
| --- | --- | --- | --- | --- |
| 2019 | சின்மயி | *96* | "காதலே காதலே" |  |
| 2017 | சுவேதா மோகன் | *கபாலி* | "மாய நதி" |  |
| 2015 | உத்ரா உன்னிகிருஷ்ணன் | *சைவம்* | "அழகு" |  |
| 2013 | ரம்யா என்.எஸ்.கே. | *நீதானே என் பொன்வசந்தம்* | "சற்று முன்பு" |  |
| 2011 | ஷ்ரேயா கோஷல் | *அங்காடித் தெரு* | "உன் பேரை" |  |
| 2009 | தீபா மிரியம் | *சுப்பிரமணியபுரம்* | "கண்கள் இரண்டால்" |  |
| 2007 | ஷ்ரேயா கோஷல் | *சில்லுனு ஒரு காதல்* | "முன்பே வா" |  |
| 2003 | அனுராதா ஸ்ரீராம் | *ஜெமினி* | "நெஞ்சு துடிக்குது" |  |
| 1999 | வசுந்தரா தாஸ் | *முதல்வன்* | "ஷகலகா பேபி" | } |
# சுள்ளிகரடு

**சுள்ளிகரடு** ஈரோடு மாவட்டம், கோபிச்செட்டிபாளையம் வட்டாரதின் கெட்டிசெவியூர் ஊராட்சியைச் சேர்ந்த சிற்றூர் ஆகும். இங்கு பிரசித்தி பெற்ற சுள்ளிகரடு முனியப்பன் கோவில் ஒன்று உள்ளது. இங்கு ஒவ்வொரு வருடம் சித்திரை மாத பவுர்ணமி அன்று திருவிழா சிறப்பாக நடக்கும். தமிழ் நாட்டின் பல பகுதிகளில் இருந்து பக்தர்கள் கூட்டம் கூட்டமாக வந்து சாமி தரிசனம் செய்து செல்கின்றனர்.
# சீனாவில் காற்றுத் திறன்

**சீனாவில் காற்றுத் திறன்** *(Wind power in China)* பெரிய நிலப்பரப்பு மற்றும் நீண்ட கடற்கரையில் இருந்து கிடைப்பதால் விதிவிலக்கு ஏதுமின்றி ஏராளமான காற்று மூலங்களை இந்நா பெற்றிருப்பதாகக் கருதலாம்:. சீனா தன்நாட்டு நிலப்பரப்பிலிருந்து 2380 கிகாவாட்டு காற்றுத் திறனையும் கடல்பரப்பிலிருந்து 200 கிகாவாட் காற்றுத் திறனையும் பயன்படுத்திக் கொள்கிறது.  
சூன் 2015 ஆம் ஆண்டு இறுதியில், சீனாவில் 105 கிகாவாட் மின்சாரத்தை உற்பத்தி செய்யக்கூடிய அமைப்புகள் நிறுவப்பட்டன. சீனாவில் இருக்கும் ஒவ்வொரு அணுக்கரு நிலையத்திலும் உற்பத்தி செய்யப்படும் மின்சாரத்தின் அளவைக் காட்டிலும் இது அதிகமாகும். 2014 ஆம் ஆண்டில் காற்றாலை மின்னுற்பத்தி 138 கிலோவாட்மணியாக அதாவது நாட்டின் மொத்த உற்பத்தியில் 2.6 சதவீதமாக இருந்தது. இந்த அளவு 2012 உற்பத்தியான 99 கிலோவாட்மணி மின்சாரத்தை விட அதிகமாகும்  
100 கிகாவாட் மின்சாரத்தை உற்பத்தி செய்யும் வல்லமை கொண்ட காற்றாலைகளை 2015 ஆம் ஆண்டு இறுதிக்குள் அமைத்து ஆண்டுக்கு 190 கிலோவாட்மணி மின்சாரத்தை உற்பத்தி செய்யவேண்டும் என்று சீனா 2011 ஆம் ஆண்டில் திட்டமிட்டது. ஆனால் இந்த இலக்கு விரைவாகவே எட்டப்பட்டு 120 கிகாவட் காற்றாலைகள் அமைப்பை இந்த ஆண்டு இறுதிக்குள் எட்டிவிடும் நம்பிக்கையுடன் சீனா செயல்பட்டுக் கொண்டிருக்கிறது.
மின்கட்டமைப்பு மற்றும் மின் இணைப்பு பிரச்சினைகள் காரணத்தால் நிர்ணயிக்கப்பட்ட 190 கிலோவாட் மணி என்ற இலக்கு சற்று கூடுதலான் இலக்காகும். 2014 ஆம் ஆண்டில் சீனா கூடுதலாக 23கிகாவாட் காற்றுத் திறனை சேர்த்தது. 2016 – 2020 ஆம் ஐந்தாண்டின் 13 ஆவது காலத் திட்டத்தில் சீனா 100 மில்லியன் கிலோவாட் காற்று திறனை உற்பத்தி செய்யத் திட்டமிட்டுள்ளது.  
நாட்டின் பொருளாதார வளர்ச்சிக்கு காற்றாலை மின்சாரம் ஒரு முக்கியமான கூறாகும் என்று சீனா அடையாளம் கண்டுள்ளது . 2030 ஆம் ஆண்டுக்குள் சீனா தன்நாட்டுக்குத் தேவையான அனைத்து மின்சாரத் தேவைகளையும் காற்றாலை மின்னுற்பத்தியினால் அடைந்துவிடும் என்று ஆர்வார்டு மற்றும் திசிங்குவா பல்கலைக்கழக ஆராய்ச்சியாளர்கள் தெரிவிக்கின்றனர். ஆனாலும் நடைமுறையில் சீனா காற்றுத்திறனைப் பயன்படுத்தி காற்றாலை மின்சாரம் உற்பத்தி செய்வதில் சிறப்பான செயல்பாடு இன்றியே காணப்படுகிறது. 2014 ஆம் ஆண் டில் அமெரிக்கா அதிக அளவு மின்சாரத்தை காற்றிலிருந்து உற்பத்தி செய்துள்ளது.  
2008 ஆம் ஆண்டு இறுதியில் குறைந்தது 15 சீன நிறுவனங்களாவது காற்றாலைகள் மற்றும் அவற்றுடன் இணைந்த பகுதிப்பொருட்களைத் தயாரித்துக் கொண்டிருந்தன. பொதுவாக சுழலிகள் 1.5 மெகாவாட் முதல் 3 மெகா வாட் வரையிலான அளவுகளில் காணப்பட்டன. வெளிநாட்டு காற்றாலை உற்பத்தியாளர்களுடன் கோல்டுவிண்டு, டோங்ஃபேங் எலக்டிரிக் மற்றும் சினோவெல் போன்ற சீனாவின் முன்னனி நிறுவனங்களும் சீனாவில் காற்றாலைகளை உற்பத்தி செய்தன. 2008 ஆம் ஆண்டில் சீனா சிறுதொழிலாகவும் 80000 காற்றுச்சுழலிகளை உற்பத்தி செய்தது. இந்த வளர்ச்சியின் காரணமாகவே சீனாவின் காற்றாலை மின் உற்பத்தித் தொழில் உலகத்தின் நிதிநெருக்கடிகளுக்கு ஆளாகாமல் தடையின்றி வளர்கிறது
.